b'\n_START_ARTICLE_\nVesoljsko dvigalo\n_START_PARAGRAPH_\nVesoljsko dvigalo (angle\xc5\xa1ko space elevator) je koncept transportiranja tovora in ljudi z Zemlje v vesolje in obratno s pomo\xc4\x8djo dvigala. Lahko se sicer uporablja tudi na drugih nebesnih telesih, kot npr. Luna. Glavni sestavni deli so 35.800 kilometrov dolg izredno mo\xc4\x8dan kabel, ki je na eni strani fiksno pritrjen na Zemljinem ekvatorju, na drugi pa na protiute\xc5\xbe onkraj geostacionarne orbite. Za gledalca z Zemlje bi vesoljsko dvigalo zgledalo kot nepremi\xc4\x8den objekt._NEWLINE_Ta sistem bi bil v primeru izgradnje dosti bolj ekonomi\xc4\x8den od konvencionalnih raket, ki so trenutno edina mo\xc5\xbenost za pot v vesolje. _NEWLINE_Po kablu bi potovalo dvigalo, napolnjeno s tovorom. Na\xc4\x8din pogona dvigala \xc5\xa1e ni povsem dolo\xc4\x8den. Ta na\xc4\x8din transporta ne zahteva doseganja ube\xc5\xbene (izhodne) hitrosti, dvigalo lahko zapusti Zemljo pri poljubni hitrosti._NEWLINE_O vesoljskem dvigalu je prvi pisal Konstantin Edvardovi\xc4\x8d Ciolkovski leta 1895. Njegov predlog je bil prostostoje\xc4\x8di stolp iz Zemlje pa vse do geostacionarne orbite. Ta struktura bi imela velike kompresijske obremenitve, od leta 1959 naprej je ve\xc4\x8dina predlogov z natezno strukturo. Sila gravitacije bi bila najmo\xc4\x8dnej\xc5\xa1a na spodnjem delu kabla, na zgornjem delu pa bi bila mo\xc4\x8dnej\xc5\xa1a centrigualna sila zaradi vrtenja Zemlje - tako bi kabel ostal napet. _NEWLINE_Na Zemlji, ki ima razmeroma mo\xc4\x8dno gravitacijo, trenutno ni na voljo dovolj mo\xc4\x8dnega materiala za kabel. Se pa razvijajo karbonske nanocevke in boron nitridove nanocevke, ki imajo izredno veliko natezno trdnost in bi lahko v prihodnosti z njimi zgradili dvigalo. Koncept vesoljskega dvigala je mo\xc5\xbeen tudi na drugih nebesnih telesih, npr. na Luni ali Marsu. Ker imajo ta telesa \xc5\xa1ibkej\xc5\xa1o gravitacijo, niso potrebni tako mo\xc4\x8dni materiali, lahko bi uporabili \xc5\xa1e obstoje\xc4\x8de npr. kevlar.'